### Beslutningstema

Det skal besluttes, om forslag til Lokalplan nr. 182-610 skal sendes i 8 ugers offentlig høring.

Forslaget til kommuneplantillæg nr. 149-610 for [adresse]  behandles sideløbende i Klima-, Vækst- og Udviklingsudvalget.

### Sagsfremstilling

Forslag til lokalplanr.nr. 182-610 og kommuneplantillæg nr. 149-610 er klar til at blive sendt i offentlig høring.

Lokalplanforslaget muliggør midlertidig anvendelse af festivalpladsen til events såsom f.eks. [adresse], koncerter og cirkus samt midlertidig campering i forbindelse med Tønder Festivalen.

Lokalplanen erstatter helt eller delvist flere lokalplaner, som er berørt af Tønder festivalen. Eksisterende lovlige anvendelse videreføres. Det betyder, at erhvervsområdet langs med Agnete Lund forsætter med at være udlagt til erhvervsområde, men at der via lokalplanen er mulighed for eksempelvis midlertidig campering.

Der er i forbindelse med lokalplanen om kommuneplantillægget blevet udarbejdet en miljøvurderingsrapport som sendes i offentlig høring sammen med planforslaget.

Det er vurderet at planforslagene har et omfang og en kompleksitet, der gør, at der skal være god tid til at kunne sætte sig ind dokumenterne. Høringen er derfor fastsat til 8 uger.

Sagen behandles sideløbende i Klima-, Vækst-, og Udviklingsudvalget i henhold til kommuneplantillægget og samles til et dagsordenspunkt i Økonomiudvalget og Kommunalbestyrelsen.

### Lovgrundlag

Planloven

### Indstilling Fagchefen for Klima, Plan og Udvikling indstiller,

at forslag til lokalplan nr. 182-610 sendes i 8 ugers offentlig høring,

at sagen videresendes til behandling i Økonomiudvalget og Kommunalbestyrelsen

### Beslutning

Indstilling anbefales.